Húsz tonna liszt jótékony célra
Megjelent: 2016-09-21 15:12:55
A megyei gazdáknak köszönhetően idén is jelentős mennyiségű búza gyűlt össze: 434 adományozó 87496 kg búzával járult hozzá a program sikerességéhez. A kiosztott 20 tonna lisztből négy szervezet részesült: a Szociális és Gyermekvédelmi Főigazgatóság Jász-Nagykun-Szolnok megyei Kirendeltsége 8 tonna, a Magyar Vöröskereszt Jász-Nagykun-Szolnok megyei szervezete 3,5 tonna, Kunszentmárton önkormányzata 6,5 tonna, a Magyar Református Szeretetszolgálat Közhasznú Alapítvány 2 tonna liszthez jutott.
Az adományozói napon vették át a szervezetek képviselői az adományleveleket, majd HÓD-TÉSZ Szövetkezet Kunszentmártoni Malomüzemében a lisztadományokat is.